Sishen-staking duur voort | Nuus24
Johannesburg – 'n Staking deur werkers by Kumba Iron Ore se Sishen-myn het Saterdag voortgeduur, het die maatskappy gesê."Ons hoop om weer vandag samesprekings te voer," het Gert Schoeman, 'n woordvoerder, gesê.Hy het gesê die groep van "minder as 300" werkers wat aan die staking deelneem, het 'n bietjie rondbeweeg, maar was die meeste van die tyd by een mynhoop.Kumba het bedrywighede by die Sishen-myn Donderdag opgeskort weens stakers wat toegang tot die myn beperk het. Die maatskappy het gesê werksomstandighede is nie veilig nie.Die stakers het Donderdag salarisse van R15 000 geëis."Dit is hulle enigste eis en hulle wil nie onderhandel nie."Schoeman het vroeër dié week gesê Kumba het twee maande gelede met vakbonde ooreengekom om 'n salarisverhoging van tussen 9% en 12% aan te bied, wat heelwat hoër as die inflasiekoers is.Sishen verskaf werk aan sowat 12 700 mense.– Volg Nuus24 op Twitter. - SAPA
Lees meer oor: kumba iron ore | stakings VOLGENDE OP NUUS24X
Giel sien daar jy het die magic vir Pastoor , begin vannaand asb net nie op die forum asb!!!!!!!!